Երևան-0015, Մ.Խորենացու 3, 7 06․10.2023թ

**Որոշում թիվ 168-2023/06-Ո-1**

**Վարչական ակտն անվավեր ճանաչելու վերաբերյալ**

ՀՀ պետական եկամուտների կոմիտեի նախագահի տեղակալ Կարեն Թամազյանս՝ քննելով «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ` 02244508/ տնօրեն Կարեն Գաբրիելյանի վերաբերյալ վարչական իրավախախտման վարույթի նյութերը՝

Պարզեցի

«Հարկ վճարողի գույքի վրա արգելանք դնելու մասին» ՀՀ պետական եկամուտների կոմիտեի նախագահի 20.01.2023թ-ի թիվ ԱՀ 101557 հանձնարարագրի հիման վրա 23.01.2023թ-ին կայացված թիվ 101557 որոշմամբ արգելանք է կիրառվել «ԲԵՏՈՆ ՄԱՐԿԵՏ» ՍՊԸ-ի /ՀՎՀՀ՝ 02244508/ բանկային հաշիվներում առկա դրամական միջոցների վրա 79․354․657 ՀՀ դրամ գումարի չափով։ Բանկային հաշիվներում առկա դրամական միջոցների բացակայության հիմքով 21.02.2023թ-ի թիվ 101557/1 որոշմամբ արգելանք է կիրառվել դրամարկղում առկա կանխիկ դրամական միջոցների վրա՝ 80․262․775 ՀՀ դրամ գումարի չափով, իսկ 15.03․2023թ-ի թիվ 101557/2 որոշմամբ՝ ընկերությանը պատկանող այլ գույքի վրա՝ 80․951․694 ՀՀ դրամ գումարի չափով:

Հարկ վճարողի գույքի վրա արգելանք դնող պաշտոնատար անձի կողմից հարկ վճարողին փոստային ծառայության միջոցով 21.02.2023թ-ին ուղարկված 21.02.2023թ-ին կազմված գրությամբ «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ՝ 02244508/ տնօրեն Արսինե Քեշիշյանից պահանջվել է գրությունը ստանալուց հետո եռօրյա ժամկետում ներկայացնել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ նաև դրամարկղային գիրքը: Նույն գրությունը Արսինե Քեշիշյանի կողմից ստացվել է 25․02․2023թ-ին, սակայն վերջինս կամ լիազորված անձը չի ներկայացել հարկային մարմին, չի ներկայացրել դրամարկղային գիրքը և չի ներկայացրել որևէ բացատրություն։

ՀՀ արդարադատության նախարարության իրավաբանական անձանց պետական ռեգիստրի քաղվածքում /www.e-register.am/ և «Հարկատու 3» էլեկտրոնային կառավարման համակարգում առկա տվյալների համադրման արդյունքում պարզվել է, որ «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ՝ 02244508/ տնօրեն 09․06․2021թ-ից գրանցված է եղել Արսինե Քեշիշյանը /ՀԾՀ՝ 7311850835, անձն․՝ AS0469199, տրված՝ 19․12․2018թ-ին 099-ի կողմից/, իսկ 07․04․2023թ-ին կատարվել է գործադիր մարմնի ղեկավարի փոփոխություն, ըստ որի 07․04․2023թ-ին «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ՝ 02244508/ տնօրեն է նշանակվել Կարեն Գաբրիելյանը։

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ, 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ՝ 02244508, պետ․ գրանցման համար՝ 222.110.01008, հասցե՝ ք․ Երևան, Շենգավիթ, Բագրատունյաց փ․, 67 շենք, էլ. հասցե` betonmarket.llc@gmail.com/ տնօրեն Կարեն Գաբրիելյանի /ՀԾՀ՝ 1908800208, նույն․ քարտ՝ 006447122, տրված՝ 07․11․2017թ․, 064-ի կողմից, հասցե՝ Շիրակ, Գյումրի, Մ․ Ավետիսյան փ․, 1 շենք, 60 բն./ վերաբերյալ 14․04․2023թ-ին հարուցվել է վարչական իրավախախտման վարույթ, որի մասին վերջինս փոստային ծառայության միջոցով ծանուցվել է 22․04․2023թ-ին։

Պատշաճ ծանուցված լինելով 14․04․2023թ-ին հարուցված վարչական վարույթով նշանակված վարչական իրավախախտման վերաբերյալ արձանագրության կազմմանը և նյութերի նախապատրաստմանը, ինչպես նաև վարչական իրավախախտման գործի քննությանը մասնակցելու վայրի և ժամանակի մասին՝ Կարեն Գաբրիելյանը կամ վերջինիս ներկայացուցիչը չի ներկայացել, չի ներկայացրել որևէ բացատրություն:

Վերոգրյալի կապակցությամբ ՀՀ պետական եկամուտների կոմիտեի նախագահի տեղակալ Արթուր Մանուկյանի 28.04.2023թ-ի թիվ 168-2023/16-Ո որոշմամբ Կարեն Գաբրիելյանի /ՀԾՀ՝ 1908800208, նույն․ քարտ՝ 006447122, տրված՝ 07․11․2017թ․, 064-ի կողմից/ նկատմամբ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի 1-ին մասի համաձայն կիրառվել է վարչական տույժ՝ նշանակվել է տուգանք 250․000 ՀՀ դրամի չափով։

Հիմք ընդունելով վերոգրյալը, հաշվի առնելով այն, որ գույքի վրա արգելանք դնող պաշտոնատար անձի` հարկ վճարողի դրամարկղում առկա կանխիկ դրամական միջոցների գույքագրման և ի պահ հանձնման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով 21․02․2023թ-ին կազմված գրությունը փոստային ծառայության միջոցով 25․02․2023թ-ին հանձնվել է Արսինե Քեշիշյանին, որը գրությամբ պահանջվող եռօրյա ժամկետը լրանալուց հետո, այն է՝02․03․2023թ-ի դրությամբ հանդիսացել է «ԲԵՏՈՆ ՄԱՐԿԵՏ» ՍՊ ընկերության /ՀՎՀՀ՝ 02244508/ տնօրենը, այսինքն՝ ՀՀ հարկային օրենսգրքի 431-րդ հոդվածի 12-րդ մասով սահմանված՝ հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով զանցանքը թույլ է տրվել Արսինե Քեշիշյանի կողմից, սակայն 14․04․2023թ-ին վարչական իրավախախտման վերաբերյալ վարույթը հարուցվել է հարուցման պահին գործող տնօրեն Կարեն Գաբրիելյանի նկատմամբ և 28․04․2023թ-ի թիվ 168-2023/06-Ո որոշմամբ վերջինիս նկատմամբ կիրառվել է վարչական տույժ՝ 250․000 ՀՀ դրամ գումարի չափով, ուստի՝ ղեկավարվելով «Վարչարարության հիմունքների և վարչական վարույթի մասին» ՀՀ օրենքի 63-րդ հոդվածի 1-ին մասի «ա» և «բ» կետերով, 65-րդ հոդվածով, Վարչական իրավախախտումների վերաբերյալ ՀՀ օրենսգրքի 2442-րդ, 281-րդ հոդվածներով՝

ՈՐՈՇԵՑԻ

Կարեն Գաբրիելյանի վերաբերյալ 28․04․2023թ-ին կայացված «Վարչական իրավախախտման գործի վերաբերյալ» թիվ 168-2023/06-Ո որոշումը ճանաչել անվավեր:

ԿԱՐԵՆ ԹԱՄԱԶՅԱՆ



**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:**